บุคคลในข่าว (หน้า4) 26/04/62
(ภาพ : พระเจ้าหลานเธอ พระองค์เจ้าสิริภาจุฑาภรณ์ เสด็จไปทรงติดตามความคืบหน้า โครงการพิพิธภัณฑ์ธรรมเจดีย์ พระธรรมวิสุทธิมงคล (หลวงตามหาบัว ญาณสัมปันโน) ณ วัดเกษรศีลคุณ (วัดป่าบ้านตาด) จังหวัดอุดรธานี เมื่อวันก่อน.),ชาวไทยรวมใจภักดิ์เตรียมรับพิธีมหามงคล,หนังสือพิมพ์ ไทยรัฐ ยักษ์ใหญ่สารพัดสี จำหน่ายมากที่สุดของประเทศ ฉบับประจำวันศุกร์ที่ 26 เมษายน 2562,ธนูเทพ ประจำการรับใช้ท่านผู้อ่านราชกิจจานุเบกษา ประกาศพระราชกฤษฎีกา เหรียญเฉลิมพระเกียรติในโอกาสพระราชพิธีบรมราชาภิเษก 4 พ.ค.2562 ระบุความโดยสรุปว่า สมเด็จพระเจ้าอยู่หัว มหาวชิราลงกรณ บดินทรเทพยวรางกูร มีพระราชโองการโปรดเกล้าฯให้ประกาศว่า โดยที่เป็นการสมควรให้มีเหรียญเฉลิมพระเกียรติในโอกาสพระราชพิธีบรมราชาภิเษก 4 พ.ค.2562 ให้มีเหรียญเฉลิมพระเกียรติ ลักษณะเป็นเหรียญกลมขนาดเส้นผ่าศูนย์กลาง 32 มิลลิเมตร ทำด้วยเงิน ด้านหน้ากลางเหรียญมีพระบรมรูป พระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว ผินพระพักตร์ทางเบื้องขวา ทรงฉลองพระองค์เครื่องแบบเต็มยศทหารมหาดเล็กรักษาพระองค์ใน พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว ภายในวงขอบเหรียญเบื้องล่าง มีข้อความว่า พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ด้านหลังกลางเหรียญมีรูปตราพระราชลัญจกรประจำพระองค์ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ภายในวงขอบเหรียญเบื้องบน มีข้อความว่า พระราชพิธีบรมราชาภิเษก เบื้องล่างมีข้อความว่า 4 พฤษภาคม 2562 ริมขอบเหรียญโดยรอบประดับด้วยลายไทยประดิษฐ์ ด้านหน้าขอบนอกเหรียญเบื้องบน มีเลข 10 ภายใต้พระมหาพิชัยมงกุฎ ด้านหลังขอบนอกเหรียญมีห่วงสำหรับบุรุษใช้ห้อยกับแพรแถบกว้าง 32 มิลลิเมตร มีริ้วสีขาวนวลกับริ้วสีเหลืองสลับกัน ริ้วสีขาวนวล เป็นสีแสดงถึงวันพระบรมราชสมภพใน พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ตามจันทรคติ ริ้วสีเหลือง เป็นสีประจำวันพระบรมราชสมภพใน พระบาทสมเด็จพระปรมินทรมหาภูมิพลอดุลยเดช บรมนาถบพิตร สำหรับสตรีใช้ห้อยกับแพรแถบดังกล่าวผูกเป็นรูปแมลงปอ,ทั้งนี้ กรมธนารักษ์ ได้เปิดจำหน่ายเหรียญเฉลิมพระเกียรติฯ (เหรียญที่ระลึกประดับแถบแพร) ชนิดบุรุษ และสตรี ราคาเหรียญละ 1,600 บาท ตั้งแต่บัดนี้เป็นต้นไป ที่หน่วยจำหน่ายของกรมธนารักษ์ สอบถามเพิ่มเติม 0-2265-6000, 0-2565-7900ผู้สนใจอยากเก็บไว้เป็นที่ระลึก ต้องรีบไปซื้อหาจับจอง,ผ่างๆเป็นไปตามคาด เมื่อ คณะกรรมการการเลือกตั้ง (กกต.) มีมติชี้มูลความผิดและแจ้งข้อกล่าวหา ธนาธร จึงรุ่งเรืองกิจ หัวหน้าพรรคอนาคตใหม่ และผู้สมัคร ส.ส.บัญชีรายชื่อ ลำดับ 1 ของพรรค เป็นผู้มีลักษณะ ต้องห้ามมิให้ใช้สิทธิสมัครรับเลือกตั้ง ตามบทบัญญัติรัฐธรรมนูญ มาตรา 98 (3) และ พ.ร.บ.ประกอบรัฐธรรมนูญว่าด้วยการเลือกตั้ง ส.ส. พ.ศ.2561 มาตรา 42 (3) โดยมีหลักฐานเบื้องต้นฟังได้ว่า ธนาธร เป็นเจ้าของหรือผู้ถือหุ้นใน บริษัท วี-ลัค จำกัด ประกอบกิจการหนังสือพิมพ์ หรือสื่อมวลชนใดๆ จำนวน 675,000 หุ้น จึงแจ้งข้อกล่าวหาเพื่อให้มาชี้แจงแสดงหลักฐานแก้ข้อกล่าวหาภายใน 7 วัน,งานนี้ก็ขึ้นอยู่กับว่า ธนาธร จะมี เอกสารหลักฐาน ในการโอนหุ้นดังกล่าวที่ถือครองอยู่ ไปให้กับ สมพร จึงรุ่งเรืองกิจ มารดา ก่อนมา ลงสมัครรับเลือกตั้ง ส.ส. ตามที่มีการกล่าวอ้างกันก่อนหน้านี้หรือไม่ หากมี หลักฐานถูกต้องครบถ้วนชัดเจน ก็ไม่น่าเป็นปัญหาอุปสรรคต่อการเข้ามาเป็น ส.ส. ในสภาฯ แต่ถ้ามีการซ่อนเร้นเซ็นเอกสารย้อนหลัง เข้าข่ายธุรกรรมอำพราง ธนาธร ก็คงต้องยอมรับสภาพกับผลที่จะตามมาจากการตัดสินของ กกต. ที่มีอำนาจแจก ใบส้ม ไม่ประกาศรับรองผลการเลือกตั้งให้เป็น ส.ส.บัญชีรายชื่อ จากเหตุขาดคุณสมบัติลงสมัครรับเลือกตั้ง และระงับสิทธิสมัครรับเลือกตั้งชั่วคราวเป็นเวลา 1 ปีแถมยังต้องไปลุ้นคดีใน ศาลฎีกาแผนกคดีเลือกตั้ง ที่จะพิจารณาสั่งเพิกถอนสิทธิสมัครรับเลือกตั้ง หรือสั่งเพิกถอนสิทธิเลือกตั้ง อีกกระทอกเผชิญกรงกรรม กันยาวเลยก็แล้วกัน ,ส่วนราย สุรพล เกียรติไชยากร ว่าที่ ส.ส.เชียงใหม่ เขต 8 พรรคเพื่อไทย หมดสิทธิลุ้นเข้าสภาฯ เมื่อ กกต. มีมติแจก ใบส้ม สั่งเพิก ถอนสิทธิสมัครรับเลือกตั้งชั่วคราวเป็นเวลา 1 ปี ประเดิมเป็นรายแรก เนื่องจากมีพฤติการณ์เข้าข่ายกระทำผิดกฎหมายเลือกตั้ง ส.ส. มาตรา 73 (2) ให้เงินหรือทรัพย์สินอื่นใดแก่วัดแห่งหนึ่ง จึงสั่งให้มีการเลือกตั้งใหม่โดยใช้ผู้สมัคร ส.ส.ชุดเดิม แต่ สุรพล ไม่สามารถลงแข่งขันได้เพราะถูกตัดสิทธิ พร้อมส่งเรื่องให้ศาลฎีกาพิจารณาสั่งเพิกถอนสิทธิสมัครหรือสั่งเพิกถอนสิทธิเลือกตั้งต่อไปจบข่าว,เฮ้อเมื่อ ศาลรัฐธรรมนูญ มีมติไม่รับคำร้องของ กกต. ที่ขอให้วินิจฉัยเรื่อง สูตรคำนวณ ส.ส.บัญชีรายชื่อ จากนี้ก็ต้องเป็น หน้าที่ ของ กกต.ว่าพิจารณาใช้ สูตรใด มาคำนวณจะเข้าทาง พรรคเล็ก หรือ พรรคขนาดกลาง เดี๋ยวก็รู้,สังคมทั่วไป26 เม.ย. 08.00 น. ไพบูลย์ ฉากรักษา ที่ปรึกษาและผู้เชี่ยวชาญด้านภาษีอากร ตามประมวลรัษฎากร เป็นวิทยากรในงานฝึกอบรมหลักสูตร Top Case Study ธุรกิจนำเข้า-ส่งออก และธุรกิจในเขตปลอดอากรเจาะปัญหา VAT 0%, 7% และกรณีไม่เสีย VAT จัดโดยบริษัทฝึกอบรมและสัมมนาธรรมนิติ จำกัด ที่โรงแรมดิ เอมเมอรัลด์,ชาลินี สนพลาย ผู้ช่วยคณบดีฝ่ายการนักศึกษา มหาวิทยาลัยธรรมศาสตร์ ท่าพระจันทร์ เป็นประธานพิธีมอบประกาศนียบัตร โครงการรัฐศาสตร์ประกาศเกียรติ ที่โรงแรมมิราเคิลฯ 26 เม.ย.09.00 น. ,ชมรมศิษย์เก่าอัสสัมชัญลำปาง (กรุงเทพฯ) ขอเชิญศิษย์เก่าอัสสัมชัญลำปาง ทุกรุ่น ร่วมงาน สระเกล้าดำหัว 62 ที่สโมสรกรมชลประทาน สามเสน กทม. 27 เม.ย. ตั้งแต่ 17.30 น. ,ธนูเทพ
หนังสือพิมพ์ ไทยรัฐ ยักษ์ใหญ่สารพัดสี จำหน่ายมากที่สุดของประเทศ ฉบับประจำวันศุกร์ที่ 26 เมษายน 2562
คุณหญิงประณีตศิลป์ วัชรพล,สุทธิพล ทวีชัยการ,ธวัช สุนทราจารย์,จิตสุภา วัชรพล